Държавен вестник, бр. 56, 2014 г., стр. 11

БРОЙ  56	
Д Ъ Р Ж А В Е Н  В Е С Т Н И К 	
СТР.  11  
„медицинска онкология“, „лъчелечение“, или 
съобразно профила на диагностичната/терапев­
тична процедура.
IV. Изисквания към лицата, осъществяващи 
професионална дейност по медицинската специ­
алност „нуклеарна медицина“ (НМ):
1. Цялостната дейност на клиниката по НМ 
се ръководи от началник на клиника. Началник 
на клиника по НМ може да бъде лекар – хаби­
литирано лице с призната медицинска специ­
алност „Нуклеарна медицина“ („Медицинска 
радиология“).
2. Цялостната дейност на отделението по НМ 
се ръководи от началник на отделението. Начал­
ник на отделение по НМ може да бъде лекар с 
призната медицинска специалност „Нуклеарна 
медицина“ („Медицинска радио­логия“).
3. Ръководителят на структурата по нуклеарна 
медицина отговаря за цялостната є дейност. Той 
трябва да познава основно всички апарати и из­
вършвани процедури в структурата, да отговаря 
за радиационната защита на персонала и паци­
ентите и да организира участието на структурата 
във външната оценка на качеството. Това следва 
да бъде подробно описано в длъжностната му 
характеристика, утвърдена от ръководителя на 
лечебното заведение.
4. Изисквания към дейността на специалиста:
4.1. да прецизира необходимостта от провеж­
дане на дадено диагностично или терапевтично 
приложение на радиофармацевтиците;
4.2. да избира най-подходящия радиофармацев-
тик и протокол за провеждането му, съобразено с 
диагностичните или терапевтичните цели, както 
и с възрастта на болния;
4.3. да се стреми към минимално лъчево 
натоварване за диагностичните инвиво методи; 
4.4. винаги да търси високо качество на про­
цедурата с оглед постигане на максимална диаг­
ностична информация или терапевтичен ефект. 
5. Изисквания към дейността на специализанта:
Специализантът трябва стриктно да следва 
индивидуалния си план, така че:
5.1. по време на специализацията си може да 
работи само под наблюдението на специалист по 
„нуклеарна медицина“ и няма право на самосто­
ятелно разчитане на резултати или провеждане 
на терапия;
5.2. за срока на специализацията си следва да 
проведе минималния изискуем брой изследвания 
и терапевтични процедури;
5.3. при завършването на специализацията си 
да притежава необходимите теоретични знания 
и практически умения с оглед самостоятелно 
провеждане на всички нуклеарномедицински 
процедури.
6. Изисквания към дейността на лекар без 
специалност или с друга клинична специалност:
6.1. работи само под наблюдението на спе­
циалист по нуклеарна медицина и няма право 
на самостоятелно разчитане на резултати или 
провеждане на терапия.
7. Всеки работник/служител от структура по 
нуклеарна медицина следва да има длъжностна 
характеристика, в която да са вписани специ­
фичните задължения, свързани с радиационната 
защита и дозиметричния контрол. 
V. Общи изисквания към местата за осъщест­
вяване на клиничната специалност „Нуклеарна 
медицина“:
1. Метаболитната радионуклидна терапия се 
провежда по протокол № 9, протокол № 10 и 
протокол № 23:
1.1. Провеждането на метаболитна радио­
нуклидна терапия на болните се осъществява 
след тяхно информирано съгласие и подпис.
1.2. Болните се информират за евентуални 
странични ефекти от лечението и сроковете за 
проследяване на ефектите от него.
1.3. Болните, подложени на метаболитна 
радионуклидна терапия, са под непрекъснатото 
наблюдение от медицинския персонал в рамките 
на работния им ден или до освобождаването на 
пациента от клиниката/отделението. 
1.4. Тези болни се третират като инжектирани 
с радиофармацевтици и престояват в контроли­
раната зона до напускането си. 
1.5. При изписването на пациентите специ­
алистът по радиометричен контрол или друг 
квалифициран персонал измерва мощността на 
дозата на 1 метър разстояние от пациента. От­
четената стойност се записва в протокол, копие 
от който се предоставя на пациента. Пациентът 
се освобождава само ако отчетената мощност на 
дозата не надвишава нормативно регламентира­
ните граници за съответния радиофармацевтик. 
2. Изисквания за осъществяване на качествени 
здравни грижи:
2.1. Всички дейности в структурите по нук­
леарна медицина следва да са съобразени с
изискванията на този стандарт.
2.2. Периодично следва да се осъществява 
анкета сред пациентите за степен на удовлетво­
реност от провежданите нуклеарномедицински 
процедури, които впоследствие следва да се об­
съждат от медицинския персонал.
3. Медицинската специалност „Нуклеарна 
медицина“ може да се осъществява в лечебни 
заведения за извънболнична помощ, лечебни 
заведения за болнична помощ и комплексни 
онкологични центрове (КОЦ). Осъществяването 
на дейност по „Нуклеарна медицина“ от лечебни 
заведения за извънболнична помощ се допуска, 
само в случай че тези лечебни заведения отговарят 
на всички общи изисквания за осъществяването 
на дейност по „нуклеарна медицина“ и на посо­
чените в стандарта изисквания към структурите 
по НМ от поне второ ниво на компетентност.
4. Разкриването на структурите по нуклеарна 
медицина и дейността им се осъществява при 
спазване на Закона за лечебните заведения и 
подзаконовите нормативни актове по прилагането 
му, както и нормативните актове, регламентиращи 
работата с източници на йонизиращо лъчение.
5. Разполагането на източниците на йони­
зиращи лъчения и специализираната апаратура 
се извършва след разрешение от Националния 
център по радиобиология и радиационна защита 
(НЦРРЗ), Агенцията по ядрено регулиране (АЯР), 
Министерството на вътрешните работи (МВР), а 
извършването на дейността трябва да съответства 
на лицензията, издадена от Агенцията за ядрено 
регулиране, съгласно Закона за безопасно използ­
ване на ядрената енергия.